**AVTALE**

**vedrørende kjøp av**

|  |
| --- |
|  **Utvikling og drift av Kompetansebroen**  |

**mellom**

|  |  |  |
| --- | --- | --- |
| **Akershus universitetssykehus HF****Postboks 1000****1478 LØRENSKOG****Org. nr: 983 971 636** | **og** | **[Leverandørs navn]****[Adresse]****[Postnr og sted]****Org.nr: [XXX XXX XXX]** |
| (heretter kalt OPPDRAGSGIVER) |  | (heretter kalt LEVERANDØR) |

**Saksnummer: [xxxx/xxxx]**

**Kontraktsnummer: [xx/xxxx]**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Avtalen er undertegnet i 2 eksemplar hvorav hver av partene beholder ett.

|  |  |  |
| --- | --- | --- |
| **Oppdragsgiver:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Heidi Iannetta****Innkjøps- og forsyningssjef** **Lørenskog, den\_\_\_\_\_\_\_\_\_** |  | **Leverandør:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **[Sted], den\_\_\_\_\_\_\_\_\_** |
| **Kontaktperson hos Oppdragsgiver**:Navn: Tlf.: E-post:  |  | **Kontaktperson hos Leverandøren**:Navn: Tlf.: E-post:  |

Innholdsfortegnelse

1 Innledning 3

1.1 Generelt 3

1.2 Dokument oversikt 3

2 Omfang 3

2.1 Pris 4

2.2 Reiser og reisekostnader 4

2.3 Verifikasjon 4

2.4 Tilbakevisning av leveranser ved mangler 5

3 Vesentlig mislighold 5

4 Fakturering og betaling 5

4.1 Fakturaens innhold og adresse 5

4.2 Betaling 5

4.3 Prisjustering 5

4.4 Forsinket betaling 5

4.5 Overføring av krav til tredjepart 6

5 Drift og support 6

6 Kontraktsadministrasjon 6

6.1 Kommunikasjon 6

6.2 Endringer 6

7 Underleverandører 6

7.1 Generelt ansvar 6

7.2 Videreføring av betingelser til underleverandører 6

7.3 Ansvarsfrihet og skadesløsholdelse 7

8 Rettigheter 7

8.1 Opphavs- og eiendomsrett 7

8.2 Dokumentasjon 7

8.3 Brudd på patenter og andre rettigheter 7

9 Taushetsplikt 7

10 Varighet 8

11 Avbestilling 8

12 Endringer av tjenesten etter avtaleinngåelsen 8

13 Helse, miljø og sikkerhet 8

14 Oppfølgingsmøter 8

15 Force Majeure 8

16 Eventuell overgang til ny leverandør ved kontraktsopphør 9

17 Eiendomsrett til data 9

18 Reklame og offentlig informasjon 10

19 Norske lover og forskrifter 10

20 Tvister 10

21 Gyldighet og effektiv kontraktsdato 10

# Innledning

## Generelt

Leverandøren og Oppdragsgiver har inngått avtale om utvikling og drift av Kompetansebroen.

## Dokument oversikt

Denne Kontrakten består av følgende dokumenter.

|  |  |  |  |
| --- | --- | --- | --- |
| **Alle rubrikker skal være krysset av (ja eller nei)** | **Ja** | **Nei** | **Dokumentrang** |
| Signert kontraktsdokument (dette dokument) | x |  | 1 |
| Bilag 1(Vedlegg 5): Besvarelse kravspesifikasjon   |  |  | 2 |
| Bilag 2 (Vedlegg 4): Kravspesifikasjon og oppdragsbeskrivelse |  |  | 3 |

Ved eventuell motstrid vil rangen som nevnt over i rangert rekkefølge gjelde.

# Omfang

Utvikling og drift av Kompetansebroen etter forespørsel som beskrevet i konkurransegrunnlag med vedlegg.

Kompetansebroen er en digital plattform for samhandling og kompetansedeling mellom kommuner, helseforetak og utdanningsinstitusjoner i helseforetaksområder. Det er nå fire områder i Helse Sør-Øst som finansierer nettstedet, som også er støttet av Helse Sør-Øst regionalt. Det planlegges for videre ekspansjon til flere helseforetaksområder i Helse Sør-Øst.

Det meste av innholdet på Kompetansebroen ligger åpent for alle. Innholdet består av arrange-menter, artikler, e-læringskurs, film og podkast-episoder, som stort sett er kategorisert innen faglige tema. Noe innhold (pluss-innhold) er forbeholdt de områdene som er partnere og tilgangen reguleres via e-postadresse.

Kompetansebroen har økt trafikken for hvert år, den har i 2022 passert 2,5 millioner sidevisninger per år og hadde i 2021 nærmere 300 000 unike besøkende. Det er ca. 30 % trafikk fra mobil, og det er viktig for oss at hele løsningen er mobilvennlig.

Kompetansebroen er bygget på en WordPress-plattform med følgende plugins:

- Gutenberg editor

- WooCommerce

- LearnDash

- Uncanny Toolkit

- Elastic Press

- WP Mail SMTP

- Yoast SEO

- Gravity forms

- All Export/All import

- Defender Pro

- Loco translater

For driften legger vi vekt på at løsningen skal ha god responstid og gi en god brukeropplevelse. I tillegg må driftsløsningen enkelt kunne skaleres.

En av hovedideene bak Kompetansebroen, er å dele innhold som allerede er utviklet og publisert av andre, og mye av innholdet er derfor lenket opp til andre steder (f.eks. film og e-læringskurs).

Kompetansebroen drifter løsningen hos Servebolt med 8 GB tilgjengelig for filer og database og 512 MB tilgjengelig minne. Mediefilene (ca. 14 GB) lagres på AWS S3 med AWS Cloudfront som distributør.

Løsningen for drift skal inkludere sikkerhetsoppdateringer, backup, monitorering og helpdesk (brukerstøtte). Gjeldende regelverk for GDPR skal følges.

**Planer for videre utvikling**

I nærmeste fremtid planlegger Kompetansebroen blant annet å jobbe med utvikling av:

* Ny forside med ny meny, flere arrangementer og profilering av nytt innhold fra ulike kategorier.
* Forbedret påmeldingsprosess. Vi ønsker et design som er enklere og gir en bedre brukeropplevelse.
* Innføring av kortbruk og Vipps for betaling av arrangement (vi har bare faktura nå).
* Se på andre design-forbedringer i løsningen.
* Forbedret brukervennlighet for innsending av arrangementer.
* Kodegjennomgang for optimalisering av løsningen.

## Pris

|  |
| --- |
| **Prisskjema (eks. mva)** |
|  |  |  |  |
|  |  | **Timepris** | **Årlig pris** |
| ¨3.1 | Årlige driftskostnader for punkt 2.1 |  |  kr -  |
| ¨3.2 | Årlige kostnader til standard support/helpdesk for løsningen beskrevet i 2.2 |  |  kr -  |
| ¨3.3 | Timepris for prosjektledelse |  kr -  |  |
| ¨3.4 | Timepris for grafisk design og interaksjonsdesign |  kr -  |  |
| ¨3.5 | Timepris for utvikling  |  kr -  |  |

## Reiser og reisekostnader

Reiser hjem- arbeiedssted T/R regnes ikke som reise.

Oppdragsgiver dekker ikke reisekostander utover det som Oppdragsgiver skriftlig beordrer.

Godtgjørelse for reiser skal følge gjeldende bestemmelser som for øvrig perssonell hos Oppdragsgiver innenfor gjeldene regulativ, og uten noen form for påslag på reise-, overnattings, og diettkostnader i forbindelse med ytelsene i denne kontrakten

## Verifikasjon

Oppdragene er levert når de er utviklet, testet og godkjent av Oppdragsgiver

## Tilbakevisning av leveranser ved mangler

Dersom en leveranse eller delleveranse har en eller flere vesentlige mangler har Oppdragsgiver rett til å tilbakevise den delen av leveransen som er beheftet med mangler. Dersom den delen av leveransen som er beheftet med mangler er av en slik natur at den er vesentlig for at hele leveransen skal virke i henhold til Oppdragsgivers krav, har Oppdragsgiver rett til å tilbakevise hele leveransen. Dersom Oppdragsgiver ønsker å tilbakevise hele eller deler av en leveranse skal Oppdragsgiver skriftlig underrette Leverandøren straks en beslutning er tatt.

# Vesentlig mislighold

Oppdragsgiver kan skriftlig heve hele eller deler av avtalen dersom det foreligger vesentlig mislighold fra Leverandøren. Insolvens, konkurs, mislighold av større finansielle avtaler eller andre lignende problemer hos Leverandøren eller hans morselskaper vil alltid representere et vesentlig mislighold.

# Fakturering og betaling

## Fakturaens innhold og adresse

Alle fakturaer skal være påført Oppdragsgivers kontraktsnummer [fylles inn ved signering], kostnadssted 195010 og prosjektnummer 296101.

Faktura sendes i EHF format til:

Akershus universitetssykehus HF

Organisasjonsnummer: 983971636

## Betaling

Leverandør skal tilby elektronisk fakturering.

Oppdragsgiver skal betale innen 30 dager etter mottak av korrekt faktura.

Det skal foreligge én faktura per bestilling med unntak i de tilfeller annet er avtalt mellom partene. Oppdragsgiver har elektronisk fakturahåndtering og automatisk matching av faktura mot bestilling. Leverandøren skal tilpasse sine faktureringsrutiner til dette systemet og skal alltid oppgi kontraktsnummer og bestillingsnummer på faktura.

## Prisjustering

Vederlaget og timepriser kan endres ved hvert årsskifte tilsvarende økningen i Statistisk sentralbyrås konsumprisindeks (hovedindeksen), første gang med utgangspunkt i indeksen for den måned avtalen ble inngått.

Prisen kan endres i den utstrekning regler eller vedtak for offentlige avgifter endres med virkning for Leverandørens vederlag eller kostnader.

## Forsinket betaling

Ved forsinket betaling kan Leverandøren kreve forsinkelsesrente i henhold til lov av 17. desember 1976 nr. 100 om renter ved forsinket betaling.

## Overføring av krav til tredjepart

Leverandøren kan ikke overføre utestående krav i forbindelse med denne Kontrakten til tredjepart uten skriftlig tillatelse fra Oppdragsgiver.

Leverandøren er fortsatt ansvarlig for alle sine forpliktelser i forhold til Oppdragsgiver selv om Oppdragsgiver har gitt Leverandøren skriftlig tillatelse til å overføre sine krav til tredjepart.

# Drift og support

Løsningene for drift og support skal dokumenteres.

# Kontraktsadministrasjon

## Kommunikasjon

All kommunikasjon skal rutes gjennom det personell som er angitt som kontaktpersoner av Partene. I tillegg kommer instanser i Oppdragsgivers organisasjon som er angitt i sin spesielle sammenheng.

All korrespondanse vedrørende Kontrakten skal være skriftlig og på norsk.

Kontaktpersoner: Se kontraktens framside.

## Endringer

Endringer av krav og betingelser som er nedfelt i Kontrakten kan bare endres ved at begge Partene signerer en Endringsavtale. Eventuelle endringer Leverandøren iverksetter som ikke er formalisert på denne måten er ikke bindende for Oppdragsgiver.

# Underleverandører

## Generelt ansvar

Leverandøren har det totale ansvar for alle varer og tjenester som leveres under denne kontrakt, herunder alle varer og tjenester som skal leveres av underleverandør [leverandør fyller inn hvis relevant].

Det vil si at eventuelle feil, mangler, forsinkelser, mislighold, osv. som har sin årsak i underleverandører faller inn under Leverandørens ansvar.

Oppdragsgiver vil avtalemessig kun forholde seg til Leverandøren. Eventuelle aktiviteter som Oppdragsgiver utfører i forbindelse med innsyn, oppfølging og kontroll av underleverandører endrer ikke Leverandørens ansvar for sine underleverandører.

## Videreføring av betingelser til underleverandører

Leverandøren er ansvarlig for at denne Kontraktens betingelser i nødvendig grad blir videreført til underleverandører for å kunne ivareta intensjonen med denne Kontraktens bestemmelser. I tillegg til nødvendige tekniske krav/spesifikasjoner skal det spesielt legges vekt på å videreføre betingelser når det gjelder:

* konfigurasjonsstyring
* kvalitetssikring
* helse, miljø, og sikkerhet
* oppsigelse av Kontrakten
* reklame og offentlig informasjon

## Ansvarsfrihet og skadesløsholdelse

Leverandøren skal holde Oppdragsgiver skadesløs for ethvert krav eller søksmål av hvilken som helst art som måtte oppstå under, eller i forbindelse med noen underleverandørs gjennomføring av Kontrakten.

# Rettigheter

## Opphavs- og eiendomsrett

Oppdragsgiver erverer full opphavs-, eiendoms- og disposisjonsrett til alt grunnlagsmateriale som er stilt til disposisjon for Leverandøren og til ethvert resultat av arbeid utført I henhold til denne kontrakten. Dette innebærer også at Oppdragsgiver står fritt til å overføre eiendoms- og disposisjonsrett til tredjepart uten ytterligere vederlag til Leverandøren.

Leverandøren har ikke rett til å disponere over noen av de resultater om fremkommer under denne kontrakten (uten skriftlig samtykke av Oppdragsgiver), for eksempel ved at disse eller deler av disse i opprinnelig eler endret form gjøres tilgjengelig for tredjepart.

Leverandøresn garanterer at tredjepart ikke har rettigheter til noen av de resultater som fremkommer under denne kontrakten som på noen måte begrenser Oppdragsgivers rett til å utnytte disse.

Oppdragsgivers rettigheter forutsetter at vederlaget er fult ut betalt.

## Dokumentasjon

Dersom Oppdragsgiver forlanger det, skal Leverandøren:

* Overlevere til Oppdragsgiver all dokumentasjon (inklusive utkast) som er i Leverandørens besittelse når prosjektet eller kontraktsforholdet utløper
* Eller dersom Oppdragsgiver ønsker det, sørge for at alike eksemplarer blir tilintetgjort på betryggende måte.

## Brudd på patenter og andre rettigheter

Leverandøren skal holde Oppdragsgiver skadesløs for krav som følge av inngrep i norske patenter eller andre immaterielle rettigheter i Norge i forbindelse med gjennomføring av denne kontrakten. Oppdragsgiver skal holde Leverandøren skadesløs for erstatningskrav som skyldes bruk av Oppdragsgivers tegninger, spesifikasjoner eller lisenser. Partene skal gjensidig varsle hverandre om krav vedrørende krenking av norske patenter eller andre immaterielle rettigheter ved fremstilling eller bruk av materiell.

# Taushetsplikt

Forvaltningslovens (10. februar 1967) taushetspliktsbestemmelser kommer til anvendelse for Leverandørens personale og underleverandører.

Leverandørens personale og underleverandører skal følge de regler som gjelder for Oppdragsgivers personale i forbindelse med sikring av konfidensiell informasjon.

Oppdragets art og det Leverandøren måtte få kjennskap til om Oppdragsgiver eller tredjeparter skal ikke meddeles tredjepart eller andre tredjeparter uten etter skriftlig samtykke fra Oppdragsgiver.

Oppdragsgiver og / eller Leverandøren kan kreve skriftlig taushetserklæring fra de som arberider for leverandøren i forbindelse med denne kontrakten.

# Varighet

Avtalen trer i kraft den dato den er undertegnet av partene. Avtalen gjelder i 2 (to) år regnet fra ikrafttredelsestidspunktet. Avtalen fornyes deretter automatisk for 6 (seks) måneder om gangen med mindre den sies opp av Oppdragsgiver med 3 (tre) måneders varsel før fornyelsestidspunktet. Leverandøren kan si opp avtalen med 6 (seks) måneders varsel før fornyelsestidspunktet.

# Avbestilling

Oppdragsgiver kan helt eller delvis avbestille tjenesten under denne avtalen med 6 (seks) måneders skriftlig varsel.

Ved slik avbestilling skal Oppdragsgiver betale:

1. det beløp som Leverandøren har til gode for den del av tjenesten som allerede er gjennomført
2. andre dokumenterte direkte kostnader som Leverandørens påføres som følge av avbestillingen, herunder utlegg og kostnader som Leverandøren har pådratt seg før avbestillingen ble mottatt, og som Leverandøren ikke kan nyttiggjøre seg i andre sammenhenger.

Ved delvis avbestilling skal avbestillingsgebyret beregnes på grunnlag av det avbestiltes andel av kontraktsprisen. Konsekvensene som delvis avbestilling har for gjenstående deler av tjenesten, herunder virkningen på kontraktsprisen, skal håndteres som en endring henhold til punkt 12.

# Endringer av tjenesten etter avtaleinngåelsen

Hvis Oppdragsgiver etter at avtalen er inngått, har behov for å endre kravene til ytelsene eller andre forutsetninger for avtalen på en slik måte at ytelsenes karakter eller omfang blir annerledes enn avtalt, kan Oppdragsgiver anmode om endringsavtale.

Leverandøren kan kreve justeringer i vederlag eller tidsplaner som følge av endringen. Krav om justert vederlag eller tidsplan må fremsettes senest samtidig med Leverandørens svar på Oppdragsgivers anmodning om endringsavtale.

Endringer av tjenesten skal skje skriftlig og skal undertegnes av bemyndiget representant for partene. Leverandøren skal føre en fortløpende katalog over endringene, og uten opphold gi Oppdragsgiver en oppdatert kopi.

# Helse, miljø og sikkerhet

Leverandøren er forpliktet til å følge alle lovfestede krav inne helse, miljø og sikkerhet (HMS).

# Oppfølgingsmøter

Det skal avholdes halvårlige statusmøter (vederlagsfritt) i Oppdragsgivers lokaler som del av tjenesten.

# Force Majeure

Følgende omstendigheter skal betraktes som force majeure (fritaksgrunner) dersom de inntrer etter avtalens inngåelse og hindrer dens oppfyllelse: Krig, opprør eller indre uroligheter, beslutning av offentlige myndighet, naturkatastrofe, avbrudd i den offentlige kraftforsyning eller i den alminnelige samferdsel, betydningsfull arbeidskonflikt eller brann, eller annen omstendighet av liknende karakter og inngripende betydning. En forsinkelse vil kun bli godtatt som force majeure dersom Leverandøren har gjort hva som kan gjøres for å begrense eller avhjelpe virkningen av forsinkelsen.

# Eventuell overgang til ny leverandør ved kontraktsopphør

Partenes plikter i avslutningsperioden:

Avslutningsperioden varer fra dato for varsel om oppsigelse, avbestilling eller heving og til avtalen opphører. I tillegg har Oppdragsgiver krav på oppfølgende bistand i inntil 30 (tretti) kalenderdager etter at tjenesten er etablert hos ny leverandør eller Oppdragsgiver selv, også om dette skjer etter at avtalen for øvrig opphører.

Tjenesten skal forbli fullverdig i avslutningsperioden, uavhengig av årsaken til avslutning.

Leverandøren skal bistå Oppdragsgiver i forbindelse med forberedelsene til eventuell inngåelse av ny avtale og levere den informasjon som er nødvendig i forbindelse med slik forberedelse.

Leverandøren har plikt til å legge til rette for at følgende blir overført til Oppdragsgiver, eller til tredjepart utpekt av Oppdragsgiver:

* 1. Oppdragsgivers data inkludert de sikkerhetskopier av Oppdragsgivers data som Oppdragsgiver ønsker.
	2. Lisenser (disposisjonsrett) som Leverandøren administrerer på Oppdragsgivers vegne når Oppdragsgiver er lisenstaker.
	3. Andre kontrakter som administreres av Leverandøren på vegne av Oppdragsgiver.
	4. Eventuell oversikt over eksterne og interne brukere knyttet til Oppdragsgivers løsning, som Leverandøren har vedlikeholdt for Oppdragsgiver.
	5. Alle andre data og materiale som tilhører Oppdragsgiver.

Oppdragsgiver plikter å betale vederlag for de ytelser som er nevnt over, i henhold til Leverandørens timepriser som angitt i punkt 2.1. Dersom Oppdragsgiver har behov for tjenester ut over dette, skal prisberegningen følge det generelle prisnivået i avtalen for øvrig. Oppdragsgiver skal likevel ikke betale vederlag som beskrevet i dette avsnittet hvis avtalens opphør skyldes vesentlig mislighold fra Leverandørens side.

Leverandøren har under enhver omstendighet ikke rett til å tilbakeholde Oppdragsgivers data, jf. punkt 17.

For å muliggjøre eventuell sanksjonering av manglende ytelser i forbindelse med avtaleslutt kan Oppdragsgiver holde vederlag for siste betalingstermin tilbake inntil 1 (én) måned etter avtalens opphør dersom avtalen ikke avsluttes som følge av Oppdragsgivers mislighold.

Oppdragsgiver plikter å tilbakelevere eventuell dokumentasjon og eventuelt annet som tilhører Leverandøren.

# Eiendomsrett til data

Oppdragsgiver (og dennes rettighetsgivere) beholder eiendomsrett til alle data som overlates til Leverandøren for behandling, og som lagres eller prosesseres ved hjelp av ytelsene under denne avtalen. Det samme gjelder resultatet av Leverandørens behandling av slike data.

Leverandøren har tilgang til data som nevnt ovenfor utelukkende i den utstrekning som er nødvendig for at Leverandøren skal kunne oppfylle sine forpliktelser i henhold til avtalen.

Leverandøren har ikke under noen omstendighet rett til å utøve tilbakeholdsrett i Oppdragsgivers data.

# Reklame og offentlig informasjon

Leverandøren må innhente forhåndsgodkjennelse fra Oppdragsgiver dersom Leverandøren for reklameformål eller på annen måte ønsker å gi offentligheten informasjon om Kontrakten. Leverandøren forplikter seg til å innta tilsvarende bestemmelser i sine underkontrakter.

# Norske lover og forskrifter

Leveradør skal følge relevante norske lover og forskrifter.

# Tvister

Dersom det oppstår tvister i forbindelse med Kontrakten, skal saken søkes løst ved forhandlinger. Fører forhandlinger ikke frem, skal saken avgjøres av de ordinære domstoler, med mindre Partene blir enige om å bringe saken inn til avgjørelse ved voldgift. At en tvist er brakt inn til avgjørelse for domstol eller ved voldgift, fritar i seg selv ikke Partene fra å oppfylle sine forpliktelser etter Kontrakten.

Norsk rett legges til grunn for løsning av tvister. Nedre Romerike tingretter verneting dersom Partene ikke enes om annet sted.

# Gyldighet og effektiv kontraktsdato

Denne Kontrakten trer i kraft ved siste underskriftsdato, uansett hvem av Partene som underskriver sist.

Kontrakten utstedes i to originaleksemplarer, ett til hver av Partene.